ที่ มท ๐๘21.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน 2568

เรื่อง แผนปฏิบัติการด้านการป้องกันและแก้ไขปัญหาการตั้งครรภ์ในวัยรุ่นระดับชาติ พ.ศ. 2560 – 2570

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือคณะอนุกรรมการขับเคลื่อนยุทธศาสตร์การป้องกันและแก้ไขปัญหา

 การตั้งครรภ์ในวัยรุ่น ที่ สธ 0909.02/ว 919 ลงวันที่ 12 มิถุนายน 2568 จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากคณะอนุกรรมการขับเคลื่อนยุทธศาสตร์การป้องกันและแก้ไขปัญหาการตั้งครรภ์ในวัยรุ่นว่า ได้จัดทำแผนปฏิบัติการด้านการป้องกันและแก้ไขปัญหาการตั้งครรภ์ในวัยรุ่นระดับชาติ พ.ศ. ๒๕๖๐ – ๒๕๗๐ ตามพระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. ๒๕๕๙ จึงขอส่งแผนปฏิบัติการดังกล่าว เพื่อใช้ในการดำเนินงานตามพระราชบัญญัติการป้องกันและแก้ไขปัญหาการตั้งครรภ์ในวัยรุ่น และให้เป็นแนวทางปฏิบัติในการขับเคลื่อนการดำเนินงานให้สอดคล้องในทิศทางเดียวกันอย่างมีประสิทธิภาพ

 ในการนี้ กรมส่งเสริมการปกครองท้องถิ่นขอความอนุเคราะห์จังหวัดแจ้งแผนปฏิบัติการด้านการป้องกันและแก้ไขปัญหาการตั้งครรภ์ในวัยรุ่นระดับชาติ พ.ศ. ๒๕๖๐ – ๒๕๗๐ ให้องค์กรปกครองส่วนท้องถิ่นและหน่วยงานในพื้นที่ทราบ พร้อมทั้งดำเนินการในส่วนที่เกี่ยวข้องตามอำนาจหน้าที่ต่อไป ทั้งนี้ สามารถดาวน์โหลดสิ่งที่ส่งมาด้วยได้ที่ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองสาธารณสุขและสิ่งแวดล้อมท้องถิ่น

ร.อสถ. ......................................

ผอ.กสส.......................................

ผอ.กง.สส. ......................................

ติดตา นวผ.ชก. ............................

กลุ่มงานส่งเสริมสุขภาพ

ไปรษณีย์อิเล็กทรอนิกส์ saraban@dla.go.th

โทร. ๐-๒๒๔๑-9000 ต่อ 5405

ผู้ประสานงาน นางสาวติดตา บัวบุตร